[{"text_idx": "#000002", "text": "8 ESSVE na\u0308puna\u0308idet ja soovitust, kuidas terrassi ehitus probleemivabalt la\u0308bi viia"}, {"text_idx": "#000003", "text": "Puidust terrassi ehitamine vo\u0303ib olla ku\u0308llaltki keeruline protsess, kuid o\u0303ige planeerimise ja korraliku teostuse ning kvaliteetsete vahendite kasutamisel on tulemus kaunis ja vastupidav ning ro\u0303o\u0303mustab sind aastaid.Foto: ESSVE"}, {"text_idx": "#000004", "text": "Puitterrassi ise ehitamine ei pruugi olla kuigi keeruline, kuid enne alustamist on mo\u0303istlik teha korralikku ettevalmistusto\u0308o\u0308d, o\u0303ppida selgeks paigaldusjuhised ja ku\u0308sida no\u0303uandeid terrassiehituse asjatundjatelt."}, {"text_idx": "#000005", "text": "Jagame mo\u0303ningaid soovitusi, mis aitavad sul ehitada tugeva, vastupidava ja kauni terrassi \u2013 sellise, mis pakub ro\u0303o\u0303mu va\u0308hemalt ku\u0308mme aastat."}, {"text_idx": "#000006", "text": "Loe, millised on kaheksa head soovitust puitterrassi ehitamiseks ja mida on oluline teada juba enne seda, kui ehitusto\u0308o\u0308dega pihta hakkad. Soovitusi annab ESSVE esindaja Risto Hiob."}, {"text_idx": "#000007", "text": "Terrassi loomine eeldab po\u0303hjalikku eelto\u0308o\u0308d"}, {"text_idx": "#000008", "text": "Ajahambale vastupidava terrassi loomine no\u0303uab mitte ainult o\u0303iget to\u0308o\u0308meetodit, kvaliteetset puitmaterjali ja ha\u0308id to\u0308o\u0308riistu, vaid ka ta\u0308helepanu o\u0303igete kinnituste/kruvide valimisel."}, {"text_idx": "#000009", "text": "So\u0303ltuvalt terrassi asukohast on oluline leida sobiva viimistlusega kruvid. Ehituseksperdid soovitavad eelistada roostevabu kruvisid, mis tagavad pikaajalise ilmastikukindluse ja terrassi kindla paigalpu\u0308simise isegi siis, kui konstruktsioonis esineb liikumisi."}, {"text_idx": "#000010", "text": "Millised on sobivad ja kvaliteetsed kruvid terrassi ehitamiseks?"}, {"text_idx": "#000011", "text": "Hiobi so\u0303nul on alati ohutu valik kasutada roostevabu A4 kruvisid, kuid oluline on arvestada ka teiste teguritega, mis vo\u0303ivad kruvide valikut mo\u0303jutada."}, {"text_idx": "#000012", "text": "Na\u0308iteks kui kavatsed ehitada ko\u0303rget terrassi vo\u0303i paigaldada selle basseini a\u0308a\u0308rde, siis tuleks kruvide valikut la\u0308hemalt uurida."}, {"text_idx": "#000013", "text": "Terrassi asukoht: olulised kaalutused ja praktilised na\u0308puna\u0308ited"}, {"text_idx": "#000014", "text": "Terrassi tulevase asukoha valik no\u0303uab po\u0303hjalikku kaalumist, kuna see mo\u0303jutab privaatsust ja terrassi kasutamise vo\u0303imalusi. Hiobi kinnitusel on oluline arvestada, et terrass ei va\u0308hendaks pa\u0308ikesevalguse hulka ega takistaks loodusliku vaate sa\u0308ilimist."}, {"text_idx": "#000015", "text": "Kui soovid nautida rohkelt pa\u0308ikesevalgust, on soovitatav valida terrassi asukoht pa\u0308ikese liikumise po\u0303hjal."}, {"text_idx": "#000016", "text": "Kui soovid aeg-ajalt lo\u0303o\u0303gastuda ka varjulises paigas, on vo\u0303ib olla hea mo\u0303te valida koht, kus on olemas looduslikud varjualused, na\u0308iteks puud. Teine variant on ehitada terrassile varikatus."}, {"text_idx": "#000017", "text": "Hea kvaliteediga puitmaterjal on kauni terrassi ehitamisel vo\u0303tmeta\u0308htsusega"}, {"text_idx": "#000018", "text": "Kui materjal on kummaliselt odav, siis tavaliselt po\u0303hjusega. Puitmaterjal, millel on ko\u0303verused, mo\u0303o\u0303tmisvead ja palju oksakohti, vo\u0303ib lo\u0303puks osutuda kallimaks."}, {"text_idx": "#000019", "text": "\u201cArvatakse, et rohkete oksakohtadega lauad on pigem esteetiline probleem, kuid tegelikult vo\u0303ib niisuguste laudade kasutamine po\u0303hjustada pingeid ja no\u0303rku u\u0308henduskohti, eriti kui oksakoht ja\u0308a\u0308b laua otsale,\u201d kirjeldab Hiob."}, {"text_idx": "#000020", "text": "Tema soovitab ilusa puitterrassi nimel valida materjaliks vo\u0303imalikult va\u0308heste oksakohtadega, sirged ja u\u0308htlased lauad."}, {"text_idx": "#000021", "text": "Kuidas kujuneb terrassi ehituse hind?"}, {"text_idx": "#000022", "text": "Terrassi ehitamise hind so\u0303ltub mitmest tegurist, nagu terrassi suurus, ko\u0303rgus, materjalide kvaliteet ja paigaldusviis. Kui kasutada kvaliteetset puitmaterjali ja kinnitusdetaile, vo\u0303ib see to\u0303sta materjalikulude hinda vo\u0303rreldes odavama alternatiiviga."}, {"text_idx": "#000023", "text": "\u201cSamas tasub see pikas perspektiivis end a\u0308ra, sest kvaliteetsed materjalid tagavad terrassi pikema eluea ja va\u0308iksema hooldusvajaduse,\u201d lubab Hiob."}, {"text_idx": "#000024", "text": "Terrass katusega vo\u0303i ilma katuseta?"}, {"text_idx": "#000025", "text": "Mo\u0303istagi mo\u0303jutab terrassiehituse hinda suuresti ka lisaks terrassile varjualuse ehitamine. Ehk siis terrass koos katusega no\u0303uab kahtlemata suuremaid va\u0308ljaminekuid. Seega tasub hoolega oma soovid la\u0308bi mo\u0303elda."}, {"text_idx": "#000026", "text": "Katusega terrass annab kaitse pa\u0308ikese, vihma ja lume eest, mis muudab o\u0303ueruumi kasutamise veelgi mugavamaks. Samuti vo\u0303ib see olla hea valik, kui soovid luua o\u0303dusa paiga, kus nautida vihmase ilma heli ja lo\u0303hna, ja\u0308a\u0308des ise samal ajal kuivaks. ."}, {"text_idx": "#000027", "text": "Varjualusega terrassil vo\u0303ib olla ka teatud piiranguid, nagu va\u0308hem pa\u0308ikesevalgust, ruumipuudus vo\u0303i halvem o\u0303huringlus."}, {"text_idx": "#000028", "text": "Samuti vo\u0303ib ehitamine olla keerukam, kuna katuse konstruktsiooni kavandamine ja paigaldamine no\u0303uab ta\u0308psemat planeerimist ning ehitamist."}, {"text_idx": "#000029", "text": "Kuidas ehitada terrassi karkass kiiresti ja to\u0303husalt?"}, {"text_idx": "#000030", "text": "Ehitusvaldkonna spetsialistid on otsinud pidevalt vo\u0303imalusi, kuidas muuta oma to\u0308o\u0308 to\u0303husamaks."}, {"text_idx": "#000031", "text": "Na\u0308iteks saab kasutada konstruktsioonikruvisid, mis lubavad ehitada terrassi karkassi ilma vajaduseta kasutada talakingasid vo\u0303i muid kinnitusdetailide."}, {"text_idx": "#000032", "text": "\u201cVo\u0303imalik on valida terrassi alusraami ehitamiseks kas suure lapiku peaga konstruktsioonikruvid WAF vo\u0303i ET-T kruvid,\u201d u\u0308tleb Hiob ja lisab, et viimased on n-o\u0308 na\u0308htamatu kinnitusviisiga, sest kruvide va\u0308ike pea su\u0308vistub puidu sisse. Mo\u0303lemad kruvid ei vaja ettepuurimist, sa\u0308a\u0308stes sedasi u\u0308he to\u0308o\u0308etapi jagu aega."}, {"text_idx": "#000033", "text": "Seega, konstruktsioonikruvid vabastavad terrassiehitaja kinnitusdetailide kasutamisest ja pa\u0308a\u0308stavad ettepuurimisest."}, {"text_idx": "#000034", "text": "Terrassiehitus: milline on o\u0303ige viis laudade paigaldamiseks?"}, {"text_idx": "#000035", "text": "Terrassilauad peaks paigaldama no\u0303nda, et ilusam ku\u0308lg ja\u0308a\u0308ks u\u0308lespoole. Ideaalis vo\u0303iks u\u0308lespoole ja\u0308a\u0308da su\u0308damikupool, et puidu aastaro\u0303ngad moodustaksid \u201enaeratava suu\u201c."}, {"text_idx": "#000037", "text": "Milline on laudade o\u0303ige vahekaugus?"}, {"text_idx": "#000038", "text": "Terrassi ehitamisel on u\u0308ks levinumaid vigu vale vahekauguse ja\u0308tmine terrassilaudade vahele. See va\u0308ike apsakas vo\u0303ib tuua kaasa halbu tagaja\u0308rgi, eriti kui puit hakkab ilmastikutingimuste to\u0303ttu paisuma ja kahanema."}, {"text_idx": "#000039", "text": "Loe terrassilaudadest ja nende paigaldamisest ta\u0308psemalt."}, {"text_idx": "#000040", "text": "Naudi paljajalu ko\u0303ndimist terrassil, kus kruvipead on turvaliselt peidus"}, {"text_idx": "#000041", "text": "Diagonaalselt paigaldatud terrassikruvide ehk peidetud kinnitamise meetod annab terrassile luksusliku ilme, kuna kruvipead ja\u0308a\u0308vad na\u0308htamatuks."}, {"text_idx": "#000042", "text": "Lisaks ho\u0303lbustab sellise meetodi valik terrassi hooldamist tulevikus ja va\u0308hendab pindusid, mis traditsioonilisel kinnitamise meetodi puhul vo\u0303ivad tekkida kruviavade u\u0308mbrusesse."}, {"text_idx": "#000045", "text": "O\u0303iged to\u0308o\u0308riistad tagavad to\u0308o\u0308 lihtsuse ja kiiruse. Kui kasutad vale suurusega to\u0308o\u0308riistu vo\u0303i to\u0308o\u0308vahendeid, mis pole ette na\u0308htud konkreetse to\u0308o\u0308 tegemiseks, vo\u0303ib terrassi ehituse aeg pikeneda ja protsess ise on tunduvalt keerukam."}, {"text_idx": "#000046", "text": "Spetsiaalselt terrasside ehitamiseks mo\u0303eldud to\u0308o\u0308riistade ja -vahendite abil saad luua professionaalse va\u0308limusega ning vastupidava terrassi."}, {"text_idx": "#000047", "text": "Enamasti kasutatakse terrassi ehitamisel to\u0308o\u0308riistu nagu akutrell, mo\u0303o\u0303tmisvahendid, ja\u0308rkamis- ja nurgasaag."}, {"text_idx": "#000048", "text": "Lisaks nendele peamistele to\u0308o\u0308vahenditele on kogenud ehitajate lemmikute hulgas ka:"}, {"text_idx": "#000050", "text": "A\u0308ra unusta korrapa\u0308rast hooldamist \u2013 see pikendab terrassi eluiga"}, {"text_idx": "#000051", "text": "Kui terrass saab edukalt valmis ehitatud, ei ta\u0308henda see seda, et nu\u0308u\u0308d on ko\u0303ik vajalik tehtud ja terrassile pole enam tarvis ta\u0308helepanu po\u0308o\u0308rata."}, {"text_idx": "#000052", "text": "Oluline on ka korrapa\u0308rane hooldus, et tagada terrassi pikaajaline vastupidavus ja esteetilisus."}, {"text_idx": "#000053", "text": "Regulaarne puhastamine, o\u0303litamine ja va\u0308rvimine pikendavad terrassi eluiga ja hoiavad sinu lemmikpaiga heas seisukorras. Lisaks hooldusele on oluline terrassilt regulaarselt lehti, oksi ja pru\u0308gi koristada."}, {"text_idx": "#000054", "text": "Vaata lisaks terrassiehituse ta\u0308psemat juhendit, tutvu kogu tootevalikuga vo\u0303i loe ESSVE teisi meediakajastusi."}, {"text_idx": "#000059", "text": "Pildid: va\u0308ga soodne vo\u0303imalus soetada maakohta haruldane maja"}, {"text_idx": "#000063", "text": "Korteriu\u0308histute liit ro\u0303hutab: roheala kortermaja u\u0308mber tuleb kindlasti sa\u0308ilitada"}, {"text_idx": "#000076", "text": "A\u0308ra ja\u0308a\u0308 ilma pa\u0308eva po\u0303nevamatest lugudest"}]